**Gletterens** estas komunumo en la distrikto Brojo en Kantono Friburgo, Svislando. Ĝi havis 851 loĝantojn je la 31-a de decembro 2011.

Geografio
---------

Gletterens situas ĉe la bordo de la Lago de Neŭŝatelo, proksimume 10 kilometrojn norde de Payerne kaj 8 kilometrojn nordoriente de Estavayer-le-Lac. La komunumo konsistas el la vilaĝoj Gletterens kaj Pré de Rivá, kaj la setlejoj Fin de Gros Bois kaj La Moraye, krome al ĝi apartenas kelkaj izolitaj bienoj.

La teritorio de la komunumo etendiĝas sur areo de 2,92 km², de kiuj 16,0% estas kovritaj de arbaro, 51,5% servas por agrikulturo kaj 20,1% por setlado.

Najbaraj komunumoj
------------------

La komunumo Gletterens limas en nordo al la Lago de Neŭŝatelo, en oriento al Delley-Portalban, en sudo al Vallon, en sudokcidento al Grandcour, kaj en okcidento al Chevroux.

Trafiko
-------

Gletterens situas flanke de la gravaj trafikvojoj. Ĝi atingeblas pere de flankaj vojoj ek de siajn najbaraj komunumoj. La plej proksimaj alveturejoj al la svisa aŭtovojo A1 situas en distanco de proksimume 10 kilometroj sude apud Payerne kaj sudokcidento apud Estavajyer-le-Lac. Pere de poŝtaŭtolinio de Payerne al Chevroux la komunumo estas konektita al la publika transportreto.

Vidindaĵoj
----------

En 1998 en Gletterens estis malfermita rekonstruita neolitika vilaĝo, la tiel nomita *Village Lacustre*. La vilaĝo viziteblas ĉiutage de la 1-a de majo ĝis la 31-a de oktobro de la 9-a matene ĝis la 17-a horo vespere.

Historio
--------

La unua dokumenta mencio de Gletterens datiĝas el la jaro 1239 kiel *Lieterins*. Dum neolitiko en Gletterens ekzistis prahistoriaj lagobordaj setlejoj, de kiuj unu estis rekonstruita en la tiel nomita *Village Lacustre*. Dum mezepoko Gletterens apartenis al la Senjoroj de Montagny kaj ek de 1405 de la Grafoj de Savojo. En la jaro 1478 ĝi estis vendita al la urba ŝtato Friburgo kaj integrita al ties Voktejo Montagny. Dum la tempo de la Helveta Respubliko de 1798 ĝis 1803 ĝi apartenis al la distrikto Avenches, poste ĝis 1830 al la distrikto Montagny kaj tiam al la distrikto Dompierre ĝis 1848, kiam ĝi surbaze de la nova friburga konstitucio estis integrita al la nuna distrikto Brojo.

Notoj kaj referencoj
--------------------

1. ↑  Fonto: Reta mapo 1:20000 de Swisstopo[*rompita ligilo*]
2. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
3. ↑  Fonto: *Marianne Rolle*: *Gletterens* en *Historia Leksikono de Svislando* (2005-11-18)

Eksteraj ligiloj
----------------

* Kategorio Gletterens en la Vikimedia Komunejo (Multrimedaj datumoj)

* Oficiala retejo de la komunumo Gletterens
* Retejo de la neolitika vilaĝo *Village Lacustre*

* **Vidu ankaŭ en la Vikimedia Komunejo la kategorion Gletterens** – (Kolekto de bildoj kaj plurmediaj dosieroj)

  


|  |  |  |  |
| --- | --- | --- | --- |
| 

| v • d • rKomunumoj de la distrikto Brojo |
| --- |
| Bussy • Châbles • Châtillon • Cheiry • Cheyres • Cugy • Delley-Portalban • Domdidier • Dompierre • **Estavayer-le-Lac** • Fétigny • Gletterens • Léchelles • Les Montets • Lully • Ménières • Montagny • Morens • Murist • Nuvilly • Prévondavaux • Rueyres-les-Prés • Russy • Saint-Aubin • Sévaz • Surpierre • Vallon • Vernay • Villeneuve • Vuissens |  |

 |